
În scurt timp contabilii vor dispărea ca meserie. Nu, nu-i o sperietură, ci o realitate. Dacă până acum meseria 
de contabil era una bănoasă, în doi-trei ani nu vor mai rezista decât maxim 1% dintre cei care acum practică 
această meserie. Este vorba de experţii de top în fiscalitate care își vor câștiga banii din consultanţă și 
expertiză juridică. 


Introducerea e-factura la noi e primul pas. Mult mai avansați în domeniu sunt grecii. La ei conectarea 
contribuabililor la Ministerul de Finanţe s-a făcut încă de pe vremea crizei, iar acum s-a trecut la pasul următor. 
Ministerul de Finanţe al Greciei a anunţat lansarea unei aplicații mobile prin intermediul căreia se poate face 
cam totul: emiterea de facturi, completarea declaraţiilor TVA, plata impozitelor, monitorizarea datoriilor către 
stat s.a.m.d. Totul fără asistenţa unui contabil! 


Mai mult, aplicația Ministerului Grec de Finanţe oferă și asistenţă prin intermediul unui algoritm de inteligență 
artificială care-a fost antrenat cu un set extins de întrebări primite de-a lungul timpului. Astfel, robotul 
Ministerului de Finanţe poate nu doar să-ţi reamintească datoriile restante, dar și să răspundă neclarităţilor pe 
care le ai. 


Dacă mă întrebaţi pe mine, vă voi spune că miza introducerii e-factura la noi a fost aceeași, adică 
centralizarea activităţii economice la Ministerul de Finanţe, astfel încât, în final, să se elimine contabili din 

impozit pe care, dacă ai chet, trebuie să-l contești in instanţă. De aceea vă spun câ singura specie care va 
rezista vor fi experţii contabili, dar și dintre aceștia vor rezista foarte puţini, colaborând în special cu marii 


contribuabili. 


Chiar dacă unii vor respira ușuraţi — doar e vorba de o reducere de cheltuieli, nu-i așa? — în realitate e vorba 
de cu totul altceva: un control al statului din ce în ce mai brutal exercitat asupra activităţii economice 
independente. Un control care va afecta întreprinderile mici și mijlocii și care va avantaja structurile 
corporatiste, deja monopoliste. Practic, treptat, pe ușa din spate, se revine la comunism. Deocamdată se 
centralizează economia, apoi se introduce controlul prețurilor și, ușor, ușor, înțelegeţi ce urmează. 


Chestia e că, în timp ce grecii sunt dornici de comunism, noi ne-am tot ferit de el. În Război am luptat contra 
rușilor sperând că vom distruge iadul bolșevic, iar în 89 am fugit de ei ca de râie, sperând că vom scăpa de 
comunism. Din păcate după Război am fost înghiţiți pe nemestecate de monstrul bolșevic, iar acum ne-am 
aruncat de bunăvoie în brațele monstrului bolșevic european și al stăpânului său american aflat în plin drum 
spre „societatea socialistă multilateral dezvoltată”. Cu alte cuvinte, am fugit de dracu și-am dat de tac'su. Nu 
știu de ce ne tot urmărește beleaua asta istorică. Oare din cauză că încercăm mereu să ne găsim un salvator 
în loc să ne luăm soarta-n mâini și să ne salvăm singuri? 

